The Land of Graccus: "CORNELLÀ DECIDEIX" A SANT ILDEFONS
Aquest divendres se celebrarà l'Acte de presentació de Cornellà Decideix al barri de Sant Ildefons. No em tallo de dir que probablement serà l'acte més important de tots els actes que es fan sobre les consultes. Per a mi, fer l'acte de a un barri amb les característiques pròpies de Sant Ildefons no és res més que un acte de normalitat.
Però també és molt més. I tant que ho és. És dir que anem a per totes, que no ens tallem i que ni territori apatxe ni polles amb vinagre. I qui vagi de senyoritu, dient que aquest barri és meu, doncs que se n'assabenti que la seva fatxenderia se l'haurà de menjar amb patates.
Des d'aquest humil i modest bloc, us convido a assistir-hi. Serà un acte molt emocionant, i jo diria que clau en la campanya de les consultes, qui en tingui l'oportunitat hauria d'assistir-hi.
Concretament, la presentació es farà aquest divendres, 9 d'abril, a les 20.30 hores, al Centre Cívic de Sant Ildefons, al carrer de la Gerdera s/n (Metro Sant Ildefons, L5,).
Serà moderat per Antonio Alvear, president de l'AA.VV. de Sant Ildefons, i hi participaran Samuel Ruiz, de l'Associación Promotora Nuevo Perú, Aziz Baha, membre de Cornellà Sense Fronteres i treballador social i també Justo Molinero, presentador i director del grup Radio Tele-Taxi.
Aquest serà el penúltim acte de presentació de la Consulta. Se n'ha fet un a cadascun dels diferents barris de la ciutat: Centre, el Pedró, Gavarra, Riera, Fontsanta i ara Sant Ildefons. Amb una importantíssima assistència de públic. Només faltarà el d'Almeda.
La consulta a Cornellà se celebrarà el proper dia 20 de juny, i com sempre calen molts voluntaris. Així doncs, no dubteu a apuntar-vos-hi!.
Etiquetes de comentaris: CORNELLÀ DE LLOBREGAT, CORNELLA DECIDEIX, JUSTO MOLINERO
L'enllaç al mapa també funciona amb el maps.google.cat. Concretament
http://maps.google.cat/maps?f=q&source=s_q&hl=ca&geocode=&q=Carrer+Gerdera,+08940+Cornell%C3%A0+de+Llobregat&sll=41.361406,2.084988&sspn=0.002657,0.005026&ie=UTF8&hq=&hnear=Carrer+Gerdera,+08940+Cornell%C3%A0+de+Llobregat,+Barcelona,+Catalunya
7 d’abril de 2010 a les 20:59:00 CEST